Man in hof vir moord op verkeershoofArgieffoto Die man wat na bewering Pietermaritzburg se hoofverkeersbeampte doodgeskiet het, het Dinsdag vlugtig in die Pietermaritzburg-landdroshof verskyn. Die saak teen Sifiso Hlengwa (39), van Machibisa in Edendale, is tot 5 Februarie uitgestel wanneer hy na verwagting om borgtog gaan aansoek doen. Hy staan tereg op aanklag van moord. Hlengwa het hom Maandag aan die polisie oorgegee nadat hy hulle tien dae lank omseil het. Sers. Mthokozisi Ngobese, woordvoerder van die polisie, het vroeër gesê die verdagte het hom by die Alexander-polisiestasie in die teenwoordigheid van sy regsverteenwoordiger oorgegee. Ngobese word daarvan verdink dat hy senior supt. Pumla Dlamini op 14 Januarie glo verskeie kere geskiet by die verkeersdepartement se hoofkantoor in Washingtonweg, vermoedelik weens ŉ arbeiddispuut. Dlamini is na ŉ hospitaal gehaas vir behandeling, maar het kort daarna aan sy wonde beswyk. Hy is Saterdag in Durban ter ruste gelê.